Dokumenta datums ir tā

elektroniskās parakstīšanas datums

Nr. K.1-2/210

APSTIPRINU

Ogres novada pašvaldības mantas

novērtēšanas un izsoles komisijas

priekšsēdētājs R.Ozols

**ATKĀRTOTAS (CETURTĀS) IZSOLES
par telpu nomu ēkā ar kadastra apzīmējumu 7452 004 006 0001, “Skola”, Krape, Krapes pag., Ogres novadā
NOTEIKUMI**

1. **Vispārīgie noteikumi**
	1. Nomas tiesību izsoli rīko Ogres novada pašvaldības mantas novērtēšanas un izsoles komisija (turpmāk tekstā “Komisija”), kas darbojas saskaņā 2022.gada 27.janvāra Ogres novada pašvaldības domes nolikumu Nr.5/2022 “Ogres novada pašvaldības mantas novērtēšanas un izsoles komisijas nolikums”, ievērojot šos noteikumus.
	2. Nomas tiesību izsoles mērķis ir noteikt nomnieku Ogres novada pašvaldības īpašumam.
	3. Izsole tiek organizēta saskaņā ar 2018.gada 20.februāra Ministru kabineta noteikumiem Nr.97 „Publiskas personas mantas iznomāšanas noteikumi”, 2022.gada 27.janvāra Ogres novada pašvaldības domes nolikumu Nr.5/2022 “Ogres novada pašvaldības mantas novērtēšanas un izsoles komisijas nolikums” un 2022.gada 28.jūlija Ogres novada pašvaldības domes lēmumu “Par telpu ēkā ar kadastra apzīmējumu 7452 004 006 0001, “Skola”, Krape, Krapes pag., Ogres nov. nomas tiesību izsoli” (protokols Nr.17, 11.).
	4. Iznomātājs – Ogres novada pašvaldība.
	5. Izsoles veids – atklāta un mutiska ar augšupejošu soli.
	6. Izsoles kārta: 4. (ceturtā).
	7. Ar izsoles noteikumiem, tai skaitā ar nomas līguma projektu, interesenti var iepazīties Ogres novada pašvaldības portālā www.ogresnovads.lv.
2. **Izsoles objekts**
	1. Tiesības nomāt Ogres novada pašvaldībai piederošā nekustamā īpašuma **“Skola”, Krapes pag., Ogres nov., kadastra numurs 7452 004 0060, sastāvā ietilpstošās Nedzīvojamās ēkas – skolas (kadastra apzīmējums 7452 004 0060 001) telpas pēc nepieciešamības** (turpmāk – Telpas).
	2. Pretendents var pieteikties uz visas ēkas vai kādas atsevišķas ēkas daļas nomu, izņemot sporta zāli, kas netiek iznomāta. Sporta zāli varēs izmantot mācību procesā, taču ārpus mācību laika pašvaldība to izmantos savām vajadzībām.
	3. Telpu izmantošanas veids – **alternatīvās izglītības pakalpojumu sniegšana**.
	4. Pretendentiem **nomas tiesību termiņš uz** **5 (pieciem)** **gadiem** ar iespēju termiņu pagarināt.
3. **Nomas tiesību izsoles sākumcena un izsoles solis**
	1. Nomas objekta nosacītā nomas maksa ir **EUR 0,80** (nulle *euro* un astoņdesmit centi) par katru Telpu kvadrātmetru mēnesī, neieskaitot pievienotās vērtības nodokli, papildus telpu nomas maksai maksājot Telpām piesaistītās zemes nomas maksu un nekustamā īpašuma nodokli par zemi un ēkām.
	2. Izsoles solis tiek noteikts **0,10 EUR (nulle e*uro* un desmit centi)** bez PVN par katru telpas kvadrātmetru mēnesī.
4. **Izsoles dalībnieki**
	1. Par izsoles dalībnieku var kļūt juridiskā vai fiziskā persona vai personu grupa, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un iegūt nomas tiesības.
	2. Piedaloties izsolē, pretendentam nevar būt telpu nomas maksas un nekustamā īpašuma nodokļa parādi Ogres novada pašvaldībā.
5. **Izsoles dalībnieku reģistrācija**
	1. Fiziskā persona, reģistrējoties dalībai izsolē, iesniedz šādus dokumentus:
		1. Izsoles pieteikumu, norādot – vārdu, uzvārdu, personas kodu, deklarētās dzīvesvietas adresi, elektroniskā pasta adresi (ja ir), nomas objektu, uz kuru piesakās, nomas laikā plānotās darbības objektā, nomājamo telpu skaitu un apjomu, apliecinājumu gatavībai nomāt īpašumu par vismaz nosacīto nomas maksu un apliecinājumu, ka ir iepazinies ar šiem izsoles noteikumiem, izpratis tos un iebildumu pret tiem nav (pielikums Nr.1.);
	2. Latvijā reģistrēta juridiskā persona, reģistrējoties dalībai izsolē, iesniedz šādus dokumentus:
		1. izsoles pieteikumu, norādot – nosaukumu (firmu), reģistrācijas numuru, juridisko adresi, nomas tiesību pretendenta pārstāvja vārdu, uzvārdu un personas kodu (ja ir), elektroniskā pasta adresi (ja ir), nomas objektu, uz kuru piesakās, nomas laikā plānotās darbības, nomājamo telpu skaitu un apjomu, apliecinājumu gatavībai nomāt īpašumu par vismaz nosacīto nomas maksu un apliecinājumu, ka ir iepazinies ar šiem izsoles noteikumiem, izpratis tos un iebildumu pret tiem nav (pielikums Nr.1.).
6. **Piedāvājumu iesniegšana izsolei un tā saturs**
	1. Šo noteikumu 5.nodaļā minētie dokumenti nosūtāmi pa pastu, iesniedzami personīgi Ogrē, Brīvības ielā 33, 1.stāvā, apmeklētāju pieņemšanas centrā, vai elektroniski parakstīti nosūtāmi uz e-pasta adresi: ogredome@ogresnovads.lv.
	2. Nomas tiesību pretendenti var iesniegt pieteikumus, kamēr sludinājums ir aktīvs Ogres novada pašvaldības vietnē <https://www.ogresnovads.lv/lv/izsoles>.
	3. Visi dokumenti iesniedzami latviešu valodā.
	4. Reģistrācijai iesniegtie dokumenti izsoles dalībniekiem netiek atgriezti.
	5. Komisija reģistrē saņemtos pieteikumus to saņemšanas secībā, norāda saņemšanas datumu un laiku, kā arī nomas tiesību pretendentu. Komisija neatbild par pieteikumiem, kas nav noformēti saskaņā ar šo noteikumu 6.punktu.
	6. Ziņas par izsoles pretendentiem un to skaitu netiek izpaustas līdz pat izsoles sākumam. Par ziņu neizpaušanu atbildīga ir Komisija.
7. **Izsoles norise**
	1. Katra mēneša pirmajā darba dienā Komisija apkopo saņemtos pieteikumus:
		1. ja saņemti vairāki pieteikumi – tiek organizēta mutiska izsole klātienē;
		2. ja saņemts viens piedāvājums – par uzvarētāju tiek atzīts iesniegtais piedāvājums ar nosacījumu, ka pretendents atbilst šo noteikumu 4.punkta nosacījumiem un iesniedzis šo noteikumu 5.punktā minētos dokumentus;
		3. ja kārtējā mēneša pirmajā darba dienā nav saņemts neviens pieteikums, tad pieteikšanās izsolei tiek automātiski pagarināta līdz nākamā mēneša pirmajai darba dienai.
	2. Izsole var tikt pagarināta neierobežotu reižu skaitu.
	3. Pēc vairāku pieteikumu saņemšanas, Komisija izsludina mutiskās izsoles norises laiku un informē par to pieteikumu iesniedzējus.
	4. Mutiskās izsoles norise:
		1. Izsoli vada un kārtību izsoles laikā nodrošina Komisijas priekšsēdētājs vai tā prombūtnes laikā Komisijas priekšsēdētāja vietnieks.
		2. Izsolē var piedalīties personas, kuras atzītas par izsoles dalībniekiem.
		3. Ja izsolei reģistrējušies vairāki dalībnieki, bet uz izsoli ierodas viens dalībnieks, izsoles vadītājs paziņo vienu no šādiem komisijas lēmumiem:
			1. sākt izsoli, piedaloties vienam izsoles dalībniekam;
			2. noteikt, ka izsole nenotiek.
		4. Uzskatāms, ka dalībnieks, kurš nav ieradies uz izsoli, atteicies no dalības izsolē.
		5. Ja izsoles vadītājs konstatē, ka uz izsoli ieradies tikai viens dalībnieks, un ir pieņemts Noteikumu 7.4.3.1.punktā minētais lēmums, izsoles vadītājs piedāvā šim Dalībniekam solīt Telpu nomas cenu un viņš kļūst par izsoles uzvarētāju, ja ir gatavs nomāt Telpas vismaz nosacītās cenas apmērā.
		6. Dalībnieks, kurš neapstiprina gatavību iegādāties Telpu nomas tiesības par nosolīto cenu, uzskatāms par atteikušos no dalības izsolē.
		7. Izsoles dienā, ieejot izsoles telpās, dalībnieks uzrāda personu apliecinošu dokumentu (personas apliecību vai pasi).
		8. Izsoles sekretārs pēc uzrādītā personu apliecinošā dokumenta pārbauda dalībnieka vai tā pilnvarotās personas identitāti un izsniedz dalībnieka solīšanas karti ar numuru. Solīšanas kartes numurs atbilst Dalībnieka reģistrācijas lapā ierakstītā dalībnieka reģistrācijas numuram.
		9. Izsoles gaita tiek protokolēta. Izsoles protokolā atspoguļo visas Komisijas priekšsēdētāja un izsoles dalībnieku darbības izsoles gaitā. Protokolu paraksta visi komisijas locekļi.
		10. Komisijas priekšsēdētājs, atklājot izsoli, iepazīstina ar Komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.
		11. Izsoles dalībnieku sarakstā ieraksta katra dalībnieka vārdu, uzvārdu vai nosaukumu, kā arī to pārstāvju, pilnvarotās personas vārdu un uzvārdu. Pilnvarotajai personai jāiesniedz pilnvara, pārstāvim jāuzrāda dokuments, kas apliecina tā pārstāvības tiesības.
		12. Komisijas priekšsēdētājs īsi raksturo Izsoles objektu, paziņo nosacīto (sākotnējo) nomas maksu, kā arī izsoles soli – summu par kādu nosacītā (sākotnējā) nomas maksa tiek paaugstināta ar katru nākamo solījumu.
		13. Pēc komisijas priekšsēdētāja ziņojuma sākas solīšanas process.
		14. Solīšana notiek pa vienam izsoles solim.
		15. Izsoles dalībnieki solīšanas procesā paceļ savu reģistrācijas kartīti ar numuru.
		16. Komisijas priekšsēdētājs paziņo solītāja reģistrācijas numuru un piedāvāto cenu. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā (trešā) piesitiena Telpu nomas tiesības ir pārdotas personai, kas solījusi pēdējo augstāko cenu. Dalībnieka reģistrācijas numurs un solītā cena tiek ierakstīti protokolā.
		17. Katrs dalībnieka solījums viņam, līdz Telpu nomas tiesību pārejai izsoles uzvarētājam, ir saistošs apliecinājums, ka viņš palielina solīto Telpu nomas maksu par noteikto izsoles soli.
		18. Ja vairāki dalībnieki vienlaicīgi ir piedāvājuši vienādu cenu un vizuāli nav iespējams izšķirt, kurš piedāvāja pirmais, izsoles vadītājs ar izlozi izšķir, kuram no šiem dalībniekiem tiek ieskaitīts šis solījums. Izloze tiek veikta, sagatavojot tādu ložu skaitu, kas atbilst vienlaicīgi solījušo dalībnieku skaitam un vienu no tām iezīmējot ar krustiņu. Dalībnieki velk lozes atbilstoši to solīšanas karšu numuriem. Dalībnieks, kas izvelk lozi ar krustiņu, uzskatāms par pirmo solītāju.
		19. Izsoles procesa gaitā, atsakoties no turpmākās solīšanas, katrs Telpu nomas tiesību izsoles dalībnieks apstiprina ar parakstu izsoles protokolā savu pēdējo solīto cenu.
		20. Dalībnieks, kas piedāvājis visaugstāko cenu, pēc nosolīšanas nekavējoties ar savu parakstu protokolā apliecina tajā norādītās cenas atbilstību nosolītajai cenai.
		21. Izsoles dalībnieks, kurš Telpu nomas tiesības nosolījis, bet neparakstās protokolā, uzskatāms, ka ir atteicies no nosolītajām Telpu nomas tiesībām. Pēc komisijas lēmuma viņš tiek svītrots no dalībnieku saraksta. Ja palicis viens dalībnieks, viņam piedāvā iegūt nomas tiesības par viņa pēdējo nosolīto cenu.
		22. Uzvarētājs tiks noteikts pēc piedāvātās augstākās kopsummas, iznomājamo platību m2 reizinot ar nosolīto cenu par 1 m2.
		23. Pēc visu protokola eksemplāru parakstīšanas dalībnieks, kas nosolījis Telpu nomas tiesības, saņem izziņu par nosolīto objektu. Izziņā norādīta nosolītā cena un nomas līguma slēgšanas kārtība.
8. **Nenotikusī izsole**
	1. Izsole tiks atzīta par nenotikušu:
		1. ja neviens izsoles pretendents nav iesniedzis pieteikumu;
		2. ja nav pārsolīta nosacītā nomas maksa;
		3. ja neviens no izsoles pretendentiem, kurš ieguvis tiesības slēgt nomas līgumu, nenoslēdz to izsoles noteikumos noteiktajā termiņā;
		4. ja tiek konstatēts, ka bijusi noruna kādu atturēt no piedalīšanās izsolē vai ja izsolē starp pretendentiem konstatēta vienošanās, kas ietekmējusi izsoles rezultātus vai tās gaitu;
		5. ja nomas tiesības iegūst persona, kurai nav bijušas tiesības piedalīties izsolē.
9. **Nomas līguma noslēgšana**
	1. Pretendentam, kurš ir piedāvājis visaugstāko nomas maksu pēc izsoles rezultātu paziņošanas ir jānoslēdz nomas līgums viena mēneša laikā ar Ogres novada pašvaldības Krapes pagasta pārvaldes vadītāju. Ja iepriekšminētajā termiņā pretendents nomas līgumu neparaksta un neiesniedz rakstisku atteikumu slēgt nomas līgumu, ir uzskatāms, ka nomas tiesību pretendents no nomas līguma slēgšanas ir atteicies.
	2. Gadījumā, ja nomas līgums netiek noslēgts, nomas tiesības tiek piedāvātas iegūt izsoles dalībniekam, kurš piedāvāja nākamo augstāko nomas maksu. Nomas līgums ar nākamo izsoles pretendentu ir slēdzams, ja nākamais pretendents piekrīt parakstīt nomas līgumu divu nedēļu laikā pēc piedāvājuma saņemšanas. Ja nomas pretendents piekrīt parakstīt nomas līgumu par paša nosolīto augstāko nomas maksu, tas jāparaksta 7 (septiņu) darba dienu laikā.

Izsoles noteikumus sagatavoja

Ogres novada pašvaldības mantas novērtēšanas un izsoles komisija

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

**Ogres novada pašvaldības mantas novērtēšanas un izsoles komisijai**

**Pieteikums atkārtotai mutiskai izsolei par telpu nomu ēkā ar kadastra apzīmējumu 7452 004 006 0001, “Skola”, Krape, Krapes pag., Ogres novadā**

Izsoles objekts: nomas tiesības Ogres novada pašvaldības īpašuma **“Skola”, Krapes pag., Ogres nov., kadastra numurs 7452 004 0060, sastāvā ietilpstošās Nedzīvojamās ēkas – skolas (kadastra apzīmējums 7452 004 0060 001) telpām pēc nepieciešamības -** pretendents var pieteikties uz visas ēkas vai kādas atsevišķas ēkas daļas nomu, izņemot sporta zāli, kas netiek iznomāta. Sporta zāli varēs izmantot mācību procesā, taču ārpus mācību laika pašvaldība to izmantos savām vajadzībām.

Uzvarētājs tiks noteikts pēc piedāvātās augstākās kopsummas, iznomājamo platību m2 reizinot ar nosolīto cenu par 1 m2.

Nomas tiesību termiņš – **termiņš uz** **5 (pieciem)** **gadiem** ar iespēju termiņu pagarināt.

Nomas objekta nosacītā nomas maksa **EUR** **0,80** (nulle *euro*, astoņdesmit centi) **par 1 m2 mēnesī**, neietverot pievienotās vērtības nodokli.

**Izsoles solis 0,10 EUR** (nulle *euro* un desmit centi) bez PVN par katru telpas kvadrātmetru mēnesī, ja atbilstoši izsoles noteikumos noteiktajai kārtībai izsolei pieteiksies vairāk nekā viens dalībnieks.

|  |
| --- |
| **I Fiziskai personai** |
| Vārds, Uzvārds |  |
| Personas kods |  |
| Deklarētās dzīvesvietas adrese |  |
| Elektroniskā pasta adrese, tālruņa numurs |  |
| Nomas laikā plānotās darbības objektā |  |
| Nomājamo telpu skaits un apjoms (m2) |  |

|  |
| --- |
| **II Latvijā reģistrētai juridiskai personai** |
| Nosaukums |  |
| Reģistrācijas numurs |  |
| Juridiskā adrese |  |
| Nomas tiesību pretendenta pārstāvja Vārds, Uzvārds un personas kodu (ja ir) |  |
| Elektroniskā pasta adrese, tālruņa numurs |  |
| Nomas laikā plānotās darbības objektā |  |
| Nomājamo telpu skaits un apjoms (m2) |  |

**APLIECINĀJUMS**

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(vārds, uzvārds, personas kods)*

apliecinu, ka esmu gatavs nomāt īpašumu par vismaz nosacīto nomas maksu,

apliecinu, ka esmu iepazinies ar šīs izsoles noteikumiem, izpratis tos un iebildumu pret tiem nav.

Piekrītu, ka Ogres novada pašvaldība veic manu personas datu apstrādi, pārbaudot sniegto ziņu patiesumu.

2022.gada \_\_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_